**Dieťa - žiak so špeciálnymi výchovno-vzdelávacími potrebami**

**Postupnosť krokov pri nástupe na strednú školu,**

**ak ide o dieťa - žiaka so špeciálnymi výchovno-vzdelávacími potrebami** (skratka ŠVVP),

ktorý bol na základnej škole individuálne začlenený (integrovaný),

teda **vzdelávaný podľa individuálneho výchovno-vzdelávacieho programu** (skratka IVVP).

1. ***Fáza – výber odboru a školy - rozhodnutie zákonného zástupcu a dieťaťa***

Zákonný zástupca dieťaťa a dieťa - žiak 9. ročníka **zvážia a vyberú** vhodný učebný alebo študijný odbor, ktorý by mal byť **v súlade s osobnostnými predpokladmi a možnosťami dieťaťa**, najmä, **ak ide o dieťa - žiaka so** ŠVVP, ktorý bol na základnej škole individuálne začlenený (integrovaný), teda **vzdelávaný podľa individuálneho výchovno-vzdelávacieho programu**.

***Naše odporúčania pri výbere odboru a školy:***

* využiť výchovné, kariérové poradenstvo prostredníctvom výchovných, kariérových poradcov, špeciálnych pedagógov, psychológov, sociálnych pedagógov na základných školách, alebo v Centrách pedagogicko-psychologického poradenstva a prevencie.
* využiť informácie a osobné skúsenosti z návštev škôl počas dní otvorených dverí.

1. **Fáza - podávanie prihlášky na strednú školu**

Podrobný postup pri podávaní prihlášky nájdete *v odkaze: (použi klávesu Ctrl a klikni na odkaz)* [*„Ako sa prihlásiť na strednú školu*“.](http://www.sous-ruzinov.sk/tak-tu-este-nebolo/)

1. **Fáza od žiadosti o individuálne začlenenie žiaka so ŠVVP na strednej škole po oznámenie riaditeľom školy**

V prípade **záujmu o** **individuálne začlenenie** svojho dieťaťa, budúceho žiaka, **aj na strednej škole, musia byť splnené podmienky na individuálne začlenenie žiaka podľa** §  **94 ods. 1, písm. b), bod 2 zákona 245/2008 Z. z. o výchove a vzdelávaní (školský zákon).**

**Riaditeľ školy** následne v **oznámení o individuálnom začlenení žiaka so ŠVVP** **oznamuje** **žiadateľovi**, či boli splnené podmienky individuálneho začlenenia žiaka pre príslušný školský rok, teda, **či bude (nebude) menovaný žiak so ŠVVP individuálne začlenený**.

***Termín:***

***Naše odporúčanie pre žiadateľa :***

**Splniť uvedené podmienky do 15. júna príslušného roka,** aby žiadosti o individuálne začlenenie žiaka so ŠVVP mohli byť prerokované na poslednej pedagogickej rade strednej školy v príslušnom školskom roku.

***Podmienky na individuálne začlenenie žiaka so ŠVVP:***

**Žiadateľ** (zákonný zástupca, rodič) poskytne škole nasledovné **aktuálne dokumenty**:

* **písomnú žiadosť** o individuálne začlenenie žiaka so ŠVVP

*(použi klávesu Ctrl a klikni na odkaz):* [*Pre rodičov: Vzory žiadostí*](http://www.sous-ruzinov.sk/vzory-ziadosti-zakonny-zystupca/)

* **správu zo špeciálno-pedagogického vyšetrenia dieťaťa**
* správu zo psychologického vyšetrenia dieťaťa
* iná lekársku správu, ktorá súvisí s integráciu žiaka.

**Žiadateľ** (zákonný zástupca, rodič a jeho dieťa) sa na strednej škole **zúčastnia**:

* **poradenského rozhovoru s  výchovným poradcom** (sociálnym pedagógom na našej škole), prípadne s vedením školy.

*Ďakujem za pozornosť*

**Kontakt a konzultácie:** Telefón: 0905/5100869, [trnkusovae@sous-ruzinov.sk](file:///C:\Users\Jozef%20Lukianov\AppData\Local\Temp\trnkusovae@sous-ruzinov.sk)

**Mgr. Eva Trnkusová**, sociálny pedagóg, výchovný poradca.